b"\n_START_ARTICLE_\nNicolae Ni\xc8\x9bescu\n_START_SECTION_\nBiografie\n_START_PARAGRAPH_\nN\xc4\x83scut la Gala\xc8\x9bi \xc3\xaen 19 noiembrie 1930, Nicolae Ni\xc8\x9bescu a c\xc3\xa2ntat \xc3\xaenc\xc4\x83 din liceu. A studiat canto cu nume mari \xc3\xaen domeniu (Petre \xc8\x98tef\xc4\x83nescu-Goang\xc4\x83, Maria Snejina, Melnic \xc8\x99i Finkelstein) dar nu a r\xc4\x83mas \xc3\xaen lumea muzicii clasice pentru c\xc4\x83 era \xc8\x99i a r\xc4\x83mas devotat \xe2\x80\x9emuzicii u\xc8\x99oare\xe2\x80\x9d. Din 1965 a ajuns la Teatrul \xe2\x80\x9eIon Vasilescu\xe2\x80\x9d unde a r\xc4\x83mas timp de 15 ani. Din 1981 a trecut la Ansamblul artistic \xe2\x80\x9eRapsodia Rom\xc3\xa2n\xc4\x83\xe2\x80\x9d._NEWLINE_A ajuns la 60 de ani de carier\xc4\x83, fiind premiat de nenum\xc4\x83rate ori. A fost primul solist rom\xc3\xa2n premiat la un festival interna\xc8\x9bional de muzic\xc4\x83 u\xc8\x99oar\xc4\x83 (Polonia, 1963). \xc8\x98lag\xc4\x83rul s\xc4\x83u \xe2\x80\x9eOf, inimioar\xc4\x83!\xe2\x80\x9d a fost foarte apreciat de publicul prestigiosului Friedrichstadtpalast din Berlin. \xc3\x8en 2010, c\xc3\xa2nd \xc3\xaemplinise 80 de ani, a fost recompensat pentru cariera sa impresionant\xc4\x83 pe scena Teatrului \xe2\x80\x9eConstantin T\xc4\x83nase\xe2\x80\x9d (unde a activat \xc3\xaenc\xc4\x83 din anii '50)._NEWLINE_Nicolae Ni\xc8\x9bescu a murit pe o strad\xc4\x83 din Bucure\xc8\x99ti, \xc3\xaen urma unui accident vascular."